**Általános tájékoztatás leolvasási és számlázási rend változásáról**

**Tisztelt Felhasználóink!**

Társaságunk folyamatosan törekszik az egyre színvonalasabb szolgáltatásnyújtásra, a modern technika által biztosított lehetőségek működésbe történő beillesztésére azért, hogy felhasználóinak igényeit a lehető legjobban kielégíthesse.

A regionális víziközmű-társaságokkal együttműködve a tulajdonosi iránymutatást figyelembe véve elindult az ÉRV ZRt. háttérfolyamatainak és rendszereinek a fejlesztése is. A cél egy gazdaságosan működő, a teljes vízszolgáltatási szektoron belül egységesen és gyorsan fejleszthető rendszer kialakítása.

Ennek a fejlesztésnek az első lépéseként **2018. 01. 01-től a Társaság teljes területére** vonatkozóan **változás következik be a leolvasási és a számlázási rendben**.

**Lakossági felhasználókat érintő változás**

**Bekötési vízmérő**vel rendelkező felhasználók: leolvasás: évente egyszer számlázás: havonta

Évi egy elszámoló számla és 11 db részszámla kerül kiállításra az átlagfogyasztásnak megfelelően.

**Mellékvízmérő**vel rendelkező, társasházi felhasználók: leolvasás: évente egyszer számlázás: havonta

Évi egy elszámoló számla és 11 db részszámla kerül kiállításra az átlagfogyasztásnak megfelelően.

**Társasházi főmérők:** leolvasás: havonta

számlázás: havonta

**Kivételt képeznek** ez alól azok a felhasználási helyek, ahol az éves ivóvíz felhasználás nem haladja meg a 11 m3-t. Ebben a körben negyedévente történik számlázás, így az évi egy elszámoló számla mellett 3 db részszámla kerül kiállításra.

Nem érinti a változás azon felhasználási helyeket, ahol nincs felhasználás és csak alapdíjat számlázuk. Itt marad a negyedévente történő számlakibocsátás.

**Közületi felhasználókat érintő változás**

**Bekötési vízmérő**vel rendelkező felhasználók: leolvasás: évente egyszer számlázás: havonta

Évi egy elszámoló számla és 11 db részszámla kerül kiállításra az átlagfogyasztásnak megfelelően.

**Kivételt képeznek** ez alól:

nagyfogyasztó gazdálkodó szervezetek: kétheti leolvasás és számlázás (nincs változás)

évi 600 m3-t meghaladó felhasználás esetén: havi leolvasás és számlázás

közkifolyók: negyedéves leolvasás és számlázás

Azon felhasználási helyeinkre vonatkozóan, ahol az általánostól eltérő gyakorlatot vagyunk kénytelenek alkalmazni, egyedileg történik meg az értesítés a vonatkozó eljárásrendről.

A fejlesztések során hamarosan széleskörű lehetőségek nyílnak meg a vízmérőállás diktálására, Társaságunkkal történő kapcsolattartásra vonatkozóan, melyről a későbbiekben értesítjük Tisztelt Felhasználóinkat.

Tájékoztatjuk tisztelt mezőkövesdi Felhasználóinkat, hogy a településen a díjbeszedős rendszer megszüntetésre kerül. Díjbeszedéssel foglalkozó kollégáink utolsó alkalommal a 2017. december havi elszámolást tartalmazó számlákat viszik ki és szedik be a helyszínen.

A következő vízdíjszámla már csekkes fizetési móddal kerül kiállításra és postán keresztül kiküldésre. A szolgáltatási díj megfizetése történhet a számlához tartozó csekken, folyószámláról történő egyedi utalással (utalás estén a közlemény rovatban szükséges feltüntetni a víziközmű-szolgáltatásról kiállított számla első oldalán szereplő számla sorszámot és a 3. oldalon található vevő (fizető) azonosító számot), vagy ügyfélszolgálati irodánkon készpénzzel.

A jövőben lehetőség nyílik majd csoportos beszedési megbízással történő kiegyenlítésre is, melynek pontos időpontjáról, valamint a megbízás megadásához szükséges azonosítóról a későbbiekben tájékoztatjuk tisztelt Felhasználóinkat.

Tisztelettel:

ÉRV ZRt.